செய்த நன்றியை மறவாத குணமும் நல்ல மனவலிமையும், வைராக்கியமும் கொண்டவராகவும் விளங்கும் தனுசு ராசி நேயர்களே! வரும் 27-7-2017 முதல் 13-2-2019வரை சர்ப்ப கிரகங்களான ராகு உங்கள் ஜென்ம ராசிக்கு 8-ஆம் வீட்டிலும், கேது 2-ஆம் வீட்டிலும் சஞ்சரிப்பது அவ்வளவு சாதகமான அமைப்பு என்று கூறமுடியாது. இதனால் குடும்பத்தில் நிம்மதியற்றநிலை ஏற்படும். கணவன்- மனைவியிடையே விட்டுக்கொடுத்து செல்வது, முடிந்தவரை குடும்ப விஷயங்களை பிறரிடத்தில் பகிர்ந்து கொள்ளாதிருப்பது உத்தமம். கூட்டுத்தொழில் செய்பவர்கள் கூட்டாளிகளை அனுசரித்துச்செல்வது நல்லது. 19-12-2017முதல் சனியும் ஜென்ம ராசியில் சஞ்சரிக்க இருப்பதால் உங்களுக்கு ஏழரைச்சனியில் ஜென்மச்சனி தொடங்கவுள்ளது. இதனால் உடல் ஆரோக்கியத்தில் அடிக்கடி பாதிப்புகள் ஏற்பட்டு மருத்துவச் செலவுகளை உண்டாக்கும். குடும்பத்தில் உள்ளவர்களாலும் வீண்செலவுகள் ஏற்படும். தேவையற்ற அலைச்சல், டென்ஷன் அதிகரிக்கும். எடுக்கும் முயற்சிகளில் தடைகளுக்குப்பின் வெற்றி கிட்டும்.